Direcția Biodiversitate

Nr. înreg. DB/182110/05.01.2022

 **Aprob,**

**Director Adjunct**

**Roxana IONESCU**

 **REFERAT DE APROBARE**

Ministerul Mediului, Apelor și Pădurilor are în derulare proiectul “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE” MySMIS 119428*.

În vederea implementării proiectului a fost încheiat contractul de *Servicii consultanță monitorizare a speciilor de păsări cf. art 12 din Directiva Păsări, nr. 5129/25.11.2019.*

Lista speciilor de interes comunitar pentru care România are o responsabilitate mare în asigurarea conservării acestora, permite prioritizarea politicilor de conservare pentru speciile care au pe teritoriul României un procent semnificativ din populația europeană.

În elaborarea acestei liste se pornește de la speciile periclitate la nivel European (speciile din Lista Roșie a speciilor din Europa și de pe Anexa 1 a Directivei Păsări) care au un procent mare din populația europeană pe teritoriul României, urmată de o prioritizare a acestora în funcție de riscul de dispariție estimat în funcție de dinamica populațională, mărimea populației, disponibilitatea și evoluția habitatului. Această listă nu este o listă roșie ci prioritizează speciile periclitate la nivel European pentru care România are un rol esențial în implementarea strategiilor de conservare.

Lista speciilor de interes comunitar pentru care România are o responsabilitate mare în asigurarea conservării acestora ca Stat Membru este esențială în prioritizarea măsurilor de conservare întreprinse pentru speciile aflate în pericol de dispariție.

Având în vedere cele semnalate anterior, propunem spre aprobare prezentul proiect de **Ordin** **privind aprobarea Listei speciilor de interes comunitar pentru care România are o responsabilitate mare în asigurarea conservării acestora,** **în cadrul Proiectului “*****Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE*” finanțat prin Programul Operațional Infrastructura Mare 2014-2020.**

Avizat manager proiect

Antonia OPRIȘAN

SMIS 119428